ഏകപക്ഷീയമായി വേട്ടയാടല് നടക്കുന്നു, ഒരു അഴിമതിക്കും കുട്ടു നിന്നിട്ടില്ല മുട്ടില് മരംമുറിയില് ആരോപണവിധേയനായ മാധ്യമ പ്രവര്ത്തകന് തനിക്കെതിരെ ഏകപക്ഷീയമായി വേട്ടയാടല് നടക്കുകയാണെന്ന് മുട്ടില് മരംമുറിക്കേസില് ആരോപണവിധേയനായ മാധ്യമ പ്രവര്ത്തകന് ദീപക് ധര്മ്മടം. ഒരു അഴിമതിക്കും കുട്ടു നിന്നിട്ടില്ലെന്നും നില്ക്കുകയുമില്ലെന്നും ദീപക് ഫെയ്സ്ബുക്കില് കുറിച്ചു. വൈകി ആയാലും സത്യം ജയിക്കും എന്നാണ് വിശ്വാസം. അതുവരെ ഇനി പ്രതികരിക്കുന്നില്ലെന്നും ഫെയ്സ്ബുക്കില് പങ്കുവെച്ച കുറിപ്പില് പറയുന്നു. കേസില് പ്രതികളായ ആന്റോ അഗസ്റ്റിനും ആരോപണവിധേയനായ വനം ഉദ്യോഗസ്ഥന് എന്.ടി സാജനും തമ്മില് നാലു മാസത്തിനിടെ 86 കോളുകള് വിളിച്ചു. ദീപക് ധര്മ്മടവും ആന്റോ അഗസ്റ്റിനും റോജി അഗസ്റ്റിനും തമ്മില് നാലു മാസത്തിനിടെ 107 തവണ വിളിച്ചു. വനംവകുപ്പ് എ.പി.സി.സി.എഫ് രാജേഷ് രവീന്ദ്രന്റെ അന്വേഷണ റിപ്പോര്ട്ടിന്റെ ഭാഗമായ ഫോണ് രേഖയാണ് പുറത്തുവന്നത്. മരംമുറി കണ്ടെത്തിയ ഫോറസ്റ്റ് റേഞ്ച് ഓഫീസര് എം.കെ സമീറിനെ കള്ളക്കേസില് കടുക്കാന് സാജനും ആന്റോ അഗസ്റ്റിനും മാധ്യമ പ്രവര്ത്തകന് ദീപക് ധര്മ്മടവും ചേര്ന്ന് ഒരു സംഘമായി പ്രവര്ത്തിച്ചെന്നാണ് രാജേഷ് രവീന്ദ്രന്റെ റിപ്പോര്ട്ടിലെ പ്രധാന കണ്ടെത്തല്. ഇവരുടെ ഗൂഢാലോചന കൃത്യമായി വ്യക്തമാക്കുന്നതാണ് ഇപ്പോള് പുറത്ത് വന്നിരിക്കുന്ന ഫോണ് സംഭാഷണത്തിന്റെ രേഖകള്.